2008 áprilisában felkérte politikustársait, hogy a szabadságjogaiktól megfosztott tibetiek melletti állásfoglalásként – pártállásra való tekintet nélkül – csatlakozzanak ők is a Tibetet Segítő Társaság, a Védegylet, a Társaság a Szabadságjogokért és a Zöld Fiatalok kezdeményezéséhez, azaz magyar politikusok ne jelenjenek meg a Pekingben sorra kerülő nyári olimpia eseményein. A nyilatkozat kiváltó oka a márciusban kezdődő tibeti zavargások voltak, amelyre a kínai hatalom erőszakkal válaszolt.